佳牌

佳牌係英國和夫咸頓一間巴士及貨車製造廠。

佳牌喺1914年成立，間廠位於和夫咸頓嘅Fallings Park。1920年代起，佳牌開始出埋無軌電車。佳牌曾經嘗試進軍房車市場，並喺1926年收購星牌汽車，但最終都係唔成功，星牌汽車喺1932年執咗。

第二次世界大戰期間，英國政府批准佳牌出雙層巴士。1948年，佳牌從Rootes Group手上買入Sunbeam同埋Karrier嘅無軌電車生產業務，之後佳牌旗下嘅無軌電車全部以Sunbeam做牌子。

1961年，佳牌因為財政問題俾人接管，隨後俾積架收購。1966年積架同英國汽車公司合併，佳牌成為英國汽車控股公司嘅一部分，1968年英國汽車控股公司同利蘭合併為英國利蘭汽車公司。

佳牌間廠喺1982年執笠，原有嘅勝利型巴士同埋Landtrain貨車生產分別搬咗去利蘭位於Farington同埋Bathgate嘅廠房。

佳牌Wulfrunian
 佳牌阿拉伯五型
 利蘭勝利二型

巴士生產商
貨車生產商
英國公司